પર્યાવરણ સુરક્ષાની બાબતમાં લાપરવાહી દાખવતી રાજ્ય સરકારની કામગીરીને બુધવારે વિધાનસભામાં આડે હાથે લેવાઈ હતી અને વિરોધ પક્ષ કોંગ્રેસના ધારાસભ્યો તરફથી એવા આક્ષેપો થયાં હતા કે, આ સરકાર માત્ર ઈકો ફ્રેન્ડલીની વાતો જ કરે છે, વાસ્તવમાં તો તે મની ફ્રેન્ડલી છે, સાબરમતી નદીમાં કેમિકલ ફેક્ટરીઓ દ્વારા રોજ ૧૨ કરોડ ૫૦ લાખ લિટર દૂષિત પાણી વહાવવામાં આવે છે, પણ આ સરકાર જીપીસીબીના તંત્ર અને ઔદ્યોગિક ફેક્ટરીઓના માલિકો વચ્ચેની મિલીભગત છાવરે છે અને કોઈ પગલાં લેવાતાં નથી.